**מליסה ארנט "מיסי" אליוט** (באנגלית: **Melissa Arnette "Missy" Elliott**; נולדה ב-1 ביולי 1971), היא ראפרית, זמרת-יוצרת, מפיקה מוזיקלית, רקדנית וזמרת ספוקן אמריקאית, זוכת 5 פרסי גראמי. נכון לשנת 2007 מכרה אליוט כ-7.6 מיליון עותקים מאלבומיה ולפיכך נחשבת כראפרית המצליחה והנמכרת ביותר בעולם.

ביוגרפיה
--------

### תחילת דרכה

אליוט נולדה וגדלה בפורטסמות', וירג'יניה, כבת יחידה לפטריקה ורוני.
בנעוריה החלה לכתוב שירים, וב-1990 הקימה עם חברותיה להקת בנות, ששרה בסגנון רית'ם אנד בלוז; המפיק היה ידיד של אליוט, טימותי מוזלי, שבהמשך הפך למפיק מצליח בשם טימבלנד. ב-1991 הוחתמה הלהקה בחברת התקליטים "אלקטרה", נקראה מחדש בשם "Sista", ואליוט עברה עימה לניו יורק. הלהקה, שכללה כעת כ-20 חברים, הקליטה מספר סינגלים ואף אלבום מוזיקה, שלא יצא מעולם.

בסוף שנת 1995 עזבו מרבית חברי הלהקה; אליוט וטימבלנד החלו להפיק שירים לאמנים אחרים, כגון תשעה שירים לאלבומה השני של הזמרת אליה, שיצא ב-1996 וזכה להצלחה רבה. בשנה זו החלה להתארח גם כזמרת, ברמיקסים של ראפרים כמו שון קומבס, שהציע לה לחתום בחברת התקליטים שלו. אך אליוט הוחתמה בתקופה זו בחברת אלקטרה, על חוזה לפיו תקים חברת-בת להפקת תקליטים משלה, "The Goldmind", בה תפיק גם להיטים בכיכובה, כזמרת סולו. אליוט צירפה את טימבלנד כשותף להפקה בחברה.

### Supa Dupa Fly

ב-1997 הוציאה אליוט את אלבומה הראשון, "Supa Dupa Fly", שהגיע למקום השלישי במצעד המכירות האמריקאי ועורר עניין רב. באלבום התארחו מספר כוכבי היפ הופ ורית'ם אנד בלוז, ובהם באסטה ריימס, אליה, ג'ינוויין, דה בראט והמפיק השותף טימבלנד. הפריצה באה בזכות הסינגל הראשון, "The Rain (Supa Dupa Fly)‎", והקליפ המיוחד שלו, עליו קיבלה אליוט שני פרסי בילבורד עבור הקליפ הטוב ביותר וכן הקליפ הטוב ביותר לאמן חדש; הקליפ נבחר גם לקליפ השנה של המגזין "רולינג סטון". האלבום הגיע למעמד אלבום פלטינה לאחר שנמכרו כמיליון עותקים שלו ברחבי ארצות הברית, ואליוט הייתה מועמדת לפרסי גראמי ו-VMA עבורו. גם הסינגל "Sock It To Me" שיצא מתוך האלבום הגיע למעמד סינגל זהב בארצות הברית.

### Da Real World

ב-1999 הוציאה אליוט את אלבומה השני, "Da Real World", מתוכו יצאו הסינגלים "All N My Grill‎", "She's A Bitch" ו-"Hot Boyz", שעמד בראש מצעד ההיפ הופ והרית'ם אנד בלוז של מגזין הבילבורד במשך שישה שבועות, ועליו קיבלה אליוט סינגל זהב בארצות הברית. האלבום היה מועמד לפרס גראמי עבור אלבום הראפ הטוב ביותר; בנוסף זכתה אליוט באותה שנה בפרסי בילבורד וסול טריין. במקביל התארחה אליוט באותה שנה לצד דה בראט ברמיקס לסינגל "Heartbreaker" של מריה קארי.

### Miss E…So Addictive

ב-2001 הוציאה אליוט את האלבום "Miss E…So Addictive" שהגיע למעמד אלבום פלטינה, וכלל אמנים אורחים ידועים רבים. מתוכו יצאו הסינגלים "Get Your Freak On", שזיכה את אליוט בשש מועמדויות ל-VMA, בפרס הסול טריין ובתואר סינגל השנה של המגזין רולינג סטון; ו-"One Minute Man" עם לודאקריס. באותה שנה אליוט שיתפה פעולה עם ג'נט ג'קסון בסינגל "Son Of A Gun".

### Under Construction

ב-2002 זכתה אליוט בפרס גראמי והייתה מועמדת לעוד שניים. היא זכתה גם בפרסי סול טריין ו-BET. אליוט הוציאה באותה שנה את האלבום "Under Construction", מתוכו הגיע הסינגל "Work It" למקום השני במצעד הבילבורד ולמעמד פלטינה בארצות הברית. בנוסף הפיקה אליוט את החידוש ללהיט "Lady Marmalade" שבוצע על ידי כריסטינה אגילרה, פינק, מיה וליל קים. השיר זכה בגראמי והגיע למקום הראשון בעשרות מדינות ברחבי העולם, בהן בריטניה וארצות הברית.

### This Is Not a Test!

ב-2003 הגיע "Under Construction" למעמד פלטינה כפולה בארצות הברית (מכירות של מעל 2 מיליון עותקים). אליוט זכתה שוב בפרסי הסול טריין וה-BET ובפרס גראמי נוסף, והוציאה את הסינגלים "Gossip Folks" ו-"Pass That Dutch". באותה שנה יצא אלבומה הרביעי, "This Is Not A Test!", שהגיע גם הוא למכירות פלטינה בארצות הברית. אליוט הופיעה על במת ה-VMA בהופעה הפותחת של הטקס, יחד עם בריטני ספירס, כריסטינה אגילרה ומדונה, שאיתה שיתפה פעולה ברמיקס ל-"American Life". באותה שנה השתתפה בסרט "שחקי אותה מותק" בתפקיד עצמה.

ב-2004 זכתה אליוט בפרס גראמי נוסף בקטגוריית שיר הראפ הטוב ביותר לזמרת ("Work It"), והייתה מועמדת לארבעה נוספים. היא זכתה שוב בפרס ה-BET, בקטגוריית אמנית ההיפ הופ של השנה, והייתה מועמדת לשני פרסי VMA על הקליפ ל-"I'm Really Hot". כן התארחה בחידוש ל-"Car Wash" עם כריסטינה אגילרה (מקום רביעי במצעד הבריטי) ובשיר "1,2 Step" של סיארה (מקום שני בארצות הברית).

### The Cookbook

ב-2005 הוציאה אליוט אלבום חמישי, "The Cookbook", בו השתתפו אמנים אורחים ובהם מרי ג'יי בלייג' ו-M.I.A.. האלבום זכה לביקורות חיוביות והיה מועמד לפרס גראמי כאלבום הראפ הטוב של השנה; הוא הגיע למעמד של אלבום זהב במכירות בארצות הברית. הסינגל הראשון מתוכו, "Lose Control" (בשיתוף עם פאטמן סקופ וסיארה), הגיע למקום הרביעי בארצות הברית וזכה בשני פרסי VMA.

### Respect M.E.

בשנת 2006 הוציאה אליוט את אלבום אוסף הלהיטים הראשון שלה, "Respect M.E.". בסוף 2007 חזרה להפיק, והפיקה לזמרת אוליביה את שני הסינגלים הראשונים שלה. בנוסף, הפיקה לזמרת קישה קול את סינגל הבכורה שלה, בשיתוף פעולה עם ליל קים, "Let It Go".

במהלך שנת 2012 צפוי לצאת אלבומה השביעי של אליוט, "Block Party".

ב-15 ביולי 2010 הופיעה אליוט בישראל, בגני התערוכה בתל אביב. ב-2015 הופיעה אליוט יחד עם קייטי פרי בהופעת מחצית סופרבול XLIX,

בשנת 2021 שיחקה בסרט המוזיקלי "סינדרלה" המבוסס על האגדה באותו שם.

בספטמבר 2022, שיתפה פעולה עם הזמרת הישראלית נגה ארז לשיר "NAILS".

דיסקוגרפיה
----------

### אלבומי אולפן

* 1997: *Supa Dupa Fly*
* 1999: *Da Real World*
* 2001: *Miss E... So Addictive*
* 2002: *Under Construction*
* 2003: *This Is Not a Test!*
* 2005: *The Cookbook*

### מיני-אלבומים

* 2019: *Iconology*

### אלבומי אוסף

* 2005: *Recipe of Hits*
* 2006: *.Respect M.E*
* 2013: *Original Album Series*

הופעות
------

### סיבוב הופעות

* 1998–1999: *Missy Elliott: Live in Concert*
* 2001–2005: *Missy Elliott Tour*
* 2010: *Europe Tour*

קישורים חיצוניים
----------------

ויקישיתוף מדיה וקבצים בנושא **מיסי אליוט** בוויקישיתוף
* אתר האינטרנט הרשמי של מיסי אליוט
* מיסי אליוט, ברשת החברתית פייסבוק

* מיסי אליוט, ברשת החברתית אקס (טוויטר)

* מיסי אליוט, ברשת החברתית אינסטגרם

* מיסי אליוט, ברשת החברתית טיקטוק

* מיסי אליוט, סרטונים בערוץ היוטיוב

* מיסי אליוט, במסד הנתונים הקולנועיים IMDb (באנגלית)

* מיסי אליוט, באתר AllMovie (באנגלית)

* מיסי אליוט, באתר Rotten Tomatoes (באנגלית)

* מיסי אליוט, במסד הנתונים הקולנועיים KinoPoisk (ברוסית)

* מיסי אליוט, באתר אייטונס (באנגלית)

* מיסי אליוט, באתר ספוטיפיי

* מיסי אליוט, באתר סאונדקלאוד (באנגלית)

* מיסי אליוט, באתר Last.fm (באנגלית)

* מיסי אליוט, באתר AllMusic (באנגלית)

* מיסי אליוט, באתר MusicBrainz (באנגלית)

* מיסי אליוט, באתר דיזר

* מיסי אליוט, באתר Yandex.Music (ברוסית)

* מיסי אליוט, באתר Discogs (באנגלית)

* מיסי אליוט, באתר Songkick (באנגלית)

* מיסי אליוט, באתר Genius

* מיסי אליוט, באתר SecondHandSongs

* מיסי אליוט, באתר בילבורד (באנגלית)

* מיסי אליוט, באתר טיידל (באנגלית)

* מיסי אליוט, באתר אמזון מיוזיק
* ישיב כהן, מיסי יוניברס, באתר ישראל היום, 9 ביולי 2010
* איל רוב‏, בילי אליוט: על ההופעה של מיסי אליוט, באתר וואלה!‏, 16 ביולי 2010
* אסף נחום, מה, כבר נגמר? על ההופעה של מיסי אליוט, באתר nrg‏, 16 ביולי 2010
* אסף בן קרת, עכבר העיר אונליין, מיסי אליוט בישראל: הרקדה חיוורת של מועדון סליזי בפרברים, באתר הארץ, 16 ביולי 2010
* מיסי אליוט, באתר אנציקלופדיה בריטניקה (באנגלית)

| פרס הווידאו קליפים של MTV לחלוציות על שם מייקל ג'קסון |
| --- |
| 

|  |
| --- |
| הביטלס, ריצ'רד לסטר ודייוויד בואי (1984) ‏•‏‏ דייוויד ברן, ראסל מולקאי וגודלי וקרים (1985) ‏•‏‏ מדונה וזביגנייב רבצ'ינסקי (1986) ‏•‏‏ פיטר גבריאל וג'וליאן טמפל (1987) ‏•‏‏ מייקל ג'קסון (1988) ‏•‏‏ ג'ורג' מייקל (1989) ‏•‏‏ ג'נט ג'קסון (1990) ‏•‏‏ בון ג'ובי וויין אישם (1991) ‏•‏‏ Guns N' Roses‏ (1992) ‏•‏‏ הרולינג סטונז וטום פטי (1994) ‏•‏‏ אר.אי.אם. (1995) ‏•‏‏ אל אל קול ג'יי ומארק רומנק (1997) ‏•‏‏ ביסטי בויז (1998) ‏•‏‏ רד הוט צ'ילי פפרז (2000) ‏•‏‏ U2‏ (2001) ‏•‏‏ דוראן דוראן (2003) ‏•‏‏ הייפ ויליאמס (2006) ‏•‏‏ בריטני ספירס (2011) ‏•‏‏ ג'סטין טימברלייק (2013) ‏•‏‏ ביונסה (2014) ‏•‏‏ קניה וסט (2015) ‏•‏‏ ריהאנה (2016) ‏•‏‏ פינק (2017) ‏•‏‏ ג'ניפר לופז (2018) ‏•‏‏ מיסי אליוט (2019) |

 |

| פרס המוזיקה האמריקאית לאמן הראפ/היפ-הופ האהוב ביותר |
| --- |
| 

|  |
| --- |
| די ג'יי ג'אזי ג'ף והפרש פרינס (1989) ‏•‏‏ אם סי האמר (1990) ‏•‏‏ אם סי האמר (1991) ‏•‏‏ אם סי האמר (1992) ‏•‏‏ סיר מיקס-א-לוט (1993) ‏•‏‏ ד"ר דרה (1994) ‏•‏‏ סנופ דוג (1995) ‏•‏‏ קוליו (1996) ‏•‏‏ טופאק שאקור (1997) ‏•‏‏ Bone Thugs-n-Harmony‏ (1998) ‏•‏‏ מאסטר פי (1999) ‏•‏‏ DMX ‏(2000) ‏•‏‏ ד"ר דרה (2001) ‏•‏‏ נלי (2002) ‏•‏‏ אמינם / מרי ג'יי בלייג' (2003) ‏•‏‏ 50 סנט / מיסי אליוט (2003) ‏•‏‏ ג'יי-זי (2004) ‏•‏‏ אמינם / מיסי אליוט (2005) ‏•‏‏ אמינם (2006) ‏•‏‏ T.I.‏ (2007) ‏•‏‏ קניה וסט (2008) ‏•‏‏ ג'יי-זי (2009) ‏•‏‏ אמינם (2010) ‏•‏‏ ניקי מינאז' (2011) ‏•‏‏ ניקי מינאז' (2012) ‏•‏‏ מאקלמור וראיין לואיס (2013) ‏•‏‏ איגי אזליה (2014) ‏•‏‏ ניקי מינאז' (2015) ‏•‏‏ דרייק (2016) ‏•‏‏ דרייק (2017) ‏•‏‏ קארדי בי (2018) ‏•‏‏ קארדי בי (2019) ‏•‏‏ ג'וס וורלד / ניקי מינאז' (2020) ‏•‏‏ דרייק / מייגן די סטליון (2021) ‏•‏‏ קנדריק לאמאר / ניקי מינאז' (2022) |

 |

| פרס ה-BET לזמרת ההיפ-הופ הטובה ביותר |
| --- |
| 

|  |
| --- |
| איב (2001) • מיסי אליוט (2002–2004, 2006–2008) • רמי מה (2005, 2017) • M.I.A. ‏(2009) • ניקי מינאז' (2010–2016) • קארדי בי (2018–2019) • מייגן די סטליון (2020–2022) • לאטו (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007415386105171
* BnF: cb14012187k (data)
* GND: 135066719
* ISNI: 0000 0003 6846 8884
* LCCN: no97050913
* MusicBrainz: a0b8cb9e-7532-45fe-a74c-30e7c4009a39
* NKC: xx0268745
* SNAC: w60v99q0
* SUDOC: 080517684
* VIAF: 85547824
* WorldCat: lccn-no97050913

 |